ास्तविकता में प्रवेश कर पाएँगे? (नहीं।) क्या तुम लोगों में ऐसे बहुत-से लोग नहीं हैं? क्या तुम लोग अक्सर इसी अवस्था में नहीं होते? (हाँ, होते हैं।) क्या तुम लोग यह सोचते हुए सतर्क रहते हो कि यह कार्य करने का एक खराब तरीका है, कि तुम एक नकारात्मक अवस्था में रह रहे हो? जब चीजें तुम पर आती हैं, तो तुम हमेशा कायरों की तरह कार्य करते हो, तुम हमेशा लोगों को खुश करने वालों की तरह काम करते हो, हमेशा समझौता करते हो, हमेशा बीच का रास्ता अपनाते हो, कभी किसी का अपमान नहीं करते या चीजों में अपनी टाँग नहीं अड़ाते, कभी हद पार नहीं करते - यह ऐसा है मानो तुम अपनी जगह खड़े हो, अपने कर्तव्य से चिपके हो, जो कुछ कहा जाता है वही करते हो, न तो आगे खड़े होते हो न पीछे, और प्रवाह के साथ बहते हो - मुझे बताओ, अगर तुम अंत तक इसी तरह से अपना कर्तव्य निभाने में लगे रहते हो, तो क्या तुम्हें लगता है कि तुम परमेश्वर की स्वीकृति प्राप्त करने में सक्षम हो जाओगे? क्या तुम लोग जानते हो कि इस तरह की अवस्था काफी खतरनाक है, कि न केवल तुम परमेश्वर की पूर्णता प्राप्त करने में असमर्थ होगे, बल्कि तुम्हारे द्वारा परमेश्वर के स्वभाव को ठेस पहुँचाए जाने की भी संभावना है? क्या इस प्रकार का उत्साहहीन व्यक्ति सत्य का अनुसरण करता है? क्या वह उस तरह का व्यक्ति होता है, जो परमेश्वर का भय मानता और बुराई से दूर रहता है? इस तरह की अवस्था में रहने वाला व्यक्ति अक्सर लोगों को खुश करने वाले के विचार प्रकट करता है और उसके भीतर परमेश्वर का कोई डर नहीं होता। अगर व्यक्ति बिना किसी वाजिब कारण के आतंक और डर महसूस करता है, तो क्या यह परमेश्वर से डरने वाला हृदय है? (नहीं।) भले ही वह अपना पूरा अस्तित्व अपने कर्तव्य में झोंक दें, अपनी नौकरी से इस्तीफा दे दे और अपना परिवार त्याग दे, अगर वह परमेश्वर को अपना हृदय नहीं देता और परमेश्वर से सावधान रहता है, तो क्या यह एक अच्छी अवस्था है? क्या यह सत्य की वास्तविकता में प्रवेश करने की सामान्य अवस्था है? क्या इस अवस्था का भावी विकास भयानक नहीं है? अगर व्यक्ति इस अवस्था में बना रहता है, तो क्या वह सत्य प्राप्त कर सकता है? क्या वह जीवन प्राप्त कर सकता है? क्या वह सत्य की वास्तविकता में प्रवेश कर सकता है? (नहीं।) क्या तुम जानते हो कि तुम्हारी भी यही अवस्था है? जब तुम इसे जान जाते हो, तो क्या तुम अपने मन में सोचते हो : "मैं हमेशा परमेश्वर से सावधान क्यों रहता हूँ? मैं हमेशा इसी तरह क्यों सोचता हूँ? इस तरह सोचना कितना भयावह है! यह परमेश्वर का विरोध करना और सत्य को नकारना है। परमेश्वर से सावधान रहना उसका विरोध करने के समान है"? परमेश्वर से सावधान रहने की अवस्था एक चोर होने के समान है - तुम प्रकाश में जीने की हिम्मत नहीं करते, तुम अपने शैतानी चेहरा उजागर होने से डरते हो, और साथ ही, तुम इस बात से डरते हो : "परमेश्वर के साथ खिलवाड़ नहीं करना चाहिए। वह कभी भी और कहीं भी लोगों का न्याय और ताड़ना